1. **O le Liliuese:**
	* **O le Vaivaiga o Arona (Esoto 32:1-5)**
		+ E ui lava o le upu Eperu o le Elohim o le numera tele o le “atua,” ae o lona faaaogaina masani e faasino atu lea i le Atua e toatasi: “O A’u o Ieova lou Atua [*Elohim*], o Le na aumaia oe nai le nuu o Aikupito” (Esoto 20:2).
		+ I le toesea ai o Mose, na talosaga atu ai tagata ia Arona ina ia faia mo i latou se atua e vaaia, e mafai ona latou tapuai atu i ai (Esoto 32:1). Sa vave ona galo i a’i latou poloaiga sa latou maua ma la latou ta’utinoga e faapefea o le a latou usiusitai i ai (Esoto 24:7).
		+ O le amataga o le faalotolotolua o Arona ina ua taumafai e feutagai ma tagata (Esoto 32:2) na taitai atu ai o ia e taitaiina le liliuese, nai lo le tafiesea o lea ifoga-tupua
		+ Nai lo le faamanatu atu i a’i latou e uiga i le faasa o le faia o tupua, a’o lea ua faia e Arona mo i latou le tama’i povi auro, ma faailoa atu, “O lou atua lenei, Isaraelu e, o lē na aveina a’e oe nai le nuu o Aikupito!” (Esoto 32:4).
	* **O le Ta’umafataga o le tama’i povi (Esoto 32:6)**
		+ I le faia o se tupua i le foliga o se tamai povi, ua faaitiitia ai e tagata Isaraelu le Atua Malosi i se ata faatusa o se manu, ma tapuai atu ai i le mea na faia nai loo Lē na Foafoaina ia mea uma (Roma 1:23).
		+ I o latou manatu faavalevalea sa faapea ai e mafai e se faatusa ua taina ona taitaiina i latou. Atonu sa latou manatu foi o le atua lava ia lea ua avea ma se tama’i povi! (Esoto 32:24)
		+ O le mea moni, ua latou liliuese mai le tapuai atu i le Atua i le tapuai atu i temoni (Teuteuronome 32:17). A’o latou tapuai atu i le Atua, sa tuputupu a’e a latou amioga, aua ua pei i latou ni atua.
		+ I lo latou tapuai atu i temoni, na amata ai ona latou faalumaina i latou lava, ona sa foliga lava i latou i temoni o loo latou tapuai atu i ai
		+ Pe a tatou le tuuina atu o tatou loto i Lē na Foafoaina i tatou, ae auauna atu i nisi tupua (e tele na’ua), o le a le toe mamao poo se taimi mulimuli ane foi taitaiina atu ai i tatou i ni amioga leaga
	* **O faiga pi’opi’o o le ifo i tupua (Esoto 32:7-8)**
		+ O le ifo atu i luma o se ata faatusa (e tusa lava po ua fai ma sui o le Atua lava ia, o le Keriso, poo Lana au paia) o le lē usita’ia lava lea o le Tulafono a le Atua (Esoto 20:3-6) ma o lea, e ulu atu ai i le agasala ma le amio pi’opi’o.
		+ Ina ua uma ona tuuina atu e le Atua i Ona tagata le tele o faailoga tetele, o aafiaga, ma vavega, e mafai faapefea ona latou faia o lenei mea?
		+ O le a le ifo i tupua i le 21st seneturi? O le ifo i tupua o le tapuai atu lea i se mea e sui-tulaga i le Atua. O se tupua o soo se mea lava e avaga i ai o tatou mafaufauga, tosina atu i ai lou alofa, o lou taimi, o lou mafaufau e sili atu nai lo le Atua, ma o le a faapologaina ai o tatou mafaufauga
		+ O a ni tupua o loo tatou tapuai atu i ai? E mafai ona e faia e oe lava ia lau lisi. O nisi o fautuaga: E i ai le faamaualuga, tupe, pule, feusua’iga, ta’umafa, galuega, faasalalauga faalaua’itele…
		+ O a ni mea e aofia ai i le tapuaiga o nei tupua? E mafai ona suia ai o tatou uiga, o le auala e mafaufau ai, o lagona, ma e oo lava i o tatou olaga faalaua’i tele. Ua tatou fesuia’i sootaga moni ma le Atua i feutana’iga gaogao e leai se uiga ma e le mafai ona laveaiina ai i tatou
2. **Fautuaga:**
	* **“Ia E liliu’ese mai Lou to’asa tele!” (Esoto 32:9-29)**
		+ Na fetalai atu le Atua ia Mose e faapea “Auā o LOU nuu, na e aveina a’e nai le nuu o Aikupito, ua leaga lava i latou.” (Esoto 32:7).
		+ Na ole atu Mose ma faapea: “E le o lo’u nuu i latou, ae o Oe e ana; e le o a’u na aveina a’e i latou; ao Oe” (Esoto 32:11). Sa ole atu le Atua ia tuu atu ia te Ia na te faaumatia Isaraelu (Esoto 32:10), ae na musu Mose e tuu atu se faatanaga faapea.
		+ Sa tonu lava le toasa o le Atua, ae na iloa lelei e Mose e “manumalo le alofa i le faamasinoga” (Iakopo 2:13). Ina ua uma ona fautua atu mo Isaraelu, ma le mautinoa ua faamalieina e le Atua Lona toasa, na ia (ita) ina ua alu ifo mai le mauga (Esoto 32:12-15). Ua ia vaaia le liliuese, na ia solia ai le faailoga o le feagaiga: ina ua ia lafo i lalo o papamaa o le tulafono ma nuti ai (Esoto 32:19).
		+ Ina ua uma ona faalogo atu i alofaga vaivai a lona uso ona faatino loa lea e Mose se faaiuga maumaututu e taofia ai lea faiga le pulea (Esoto 32:20-28).
	* **“Ia soloiesea a’u i le tusi ua E tusia!” (Esoto 32:30-32)**
		+ I lana ulua’i fautuaga, na taofia ai e Mose le faaumatiaga o le nuu. Ae o loo manino lava na le mafai e le Atua ona toe faamanuiaina i latou ina ua mavae lenei agasala. O lea na ia manatu ai e toe faia se isi fautuaga o lona lua lea (Esoto 32:30).
		+ Sa lotomalie lava Mose ia aveesea lona lava faaolataga pe afai e le faamagaloina le nuu (Esoto 32:31-32). Peita’i, e le o se faamagaloga lea e masani ai na talosagaina e Mose, auā na te le’i faaaogaina le upu Eperu e masani ai mo le "faamagalo." Na ia talosaga atu ia “tauave” e le Atua agasala a le nuu.
		+ O le uiga o lenei mea o le a avea e le Atua le agasala i Ona lava luga ma Ia tau’avea, totogi lona tau: o le oti (Isaia 53:6; Roma 6:23). O le mea tonu lava lenei na faia e Iesu i luga o le satauro. Sa avea e Ia lava a tatou agasala i Ona luga ina ia mafai ona Ia maliu i le oti ua talafeagai lava lea ma i tatou (1Peteru 2:24).